Боян Бойчев
Присъствие в тишината

chitanka.info

А колко е страшна тишината!

Напрегната, озъбена, дебнеща,

Потъваща в бархета на тъмнината.

Спомен от нечие присъствие,

Предизвестие за нещо тегнещо,

Заложен годежен пръстен.

Постепенно свиквам с тишината,

С нейната натрапчива музика,

С мълчаливата самоирония на душата.

Проскърцва ли моята сянка,

Превърнала ме в своя илюзия,

В прозорец, в картинна рамка?

Тишината сграбчва в обятия.

Настанява се в мозъчните катакомби

Отчайващо събудената апатия.

Колко е безнадеждна тишината!

Надеждата е във взривена бомба,

Разкъсала бархета на тъмнината.

есента на 1999 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.